रैली में उपस्थित लोगों को संबोधित करते हुए प्रदेश अध्यक्ष डॉ. अशोक तंवर ने कहा कि देश की सबसे बड़ी कुर्सी प्रधानमंत्री के पद पर विराजमान श्री नरेन्द्र मोदी ने इसी पानीपत की धरती से बेटी बचाओ-बेटी पढ़ाओ का नारा दिया था लेकिन आज इसी हरियाणा में बेटियों पर सबसे ज्यादा अत्याचार हो रहे हैं। हरियाणा के रेवाड़ी, रोहतक, कुरूक्षेत्र के झांसा व फरीदाबाद सहित जंगलराज से परेशान हमारी बेटियां पूछ रही है कि कहां हैं माधुरी दीक्षित व परिणीति चैपड़ा। उन्होंने देश-प्रदेश की बिगड़ती कानून व्यवस्था का ठीकरा भाजपा सरकार पर फोड़ते हुए कहा कि इस सरकार में हालात इतने बदत्तर हो गए है कि आज बहन-बेटियों की आबरु बचाने के लिए लोग चिंतित हैं। दिन-प्रतिदिन बलात्कारों की घटनाओं से हरियाणा की छवि पूरे विश्व में धूमिल हो रही है। प्रदेश आज महिला अपराधों में देश में नंबर-वन बन गया है।